Cesta II. triedy 549 (Slovensko)

Cesta II. triedy 549 je cesta II. triedy na Slovensku v okresoch Gelnica a Rožňava. Jej dĺžka je 30,587 km.

 Priebeh
Komunikácia začína v Mníšku nad Hnilcom na križovatke s cestou II/546 a vedie údolím rieky Smolník obcami Smolnícka Huta, Smolník (križuje II/548) a Úhorná do Úhornianskeho sedla.

V okrese Rožňava pokračuje klesaním do Krásnohorského Podhradia, kde končí na križovatke s cestou I/16.

 Kvalita cesty 
Cesta bola v úseku Úhorná - Krásnohorské Podhradie v mimoriadne zanedbanom a dezolátnom stave, rekonštrukcia pre zabezpečenie celoročnej prevádzky sa však začala v júni 2022. Práce v celkovej sume približne troch miliónov eur boli ukončené začiatkom roka 2023. V zimných mesiacoch je tento úsek aj naďalej bez zimnej údržby a teda dochádza k jeho pravidelnému uzatváraniu.

 Pozri aj 
 Zoznam ciest II. triedy na Slovensku

 Referencie 

 Zdroj 
 Miestopisný priebeh cestných komunikácií (Slovenská správa ciest)

549
Kategória:Doprava v okrese Gelnica
Kategória:Doprava v okrese Rožňava